51.pielikums

Priekules novada pašvaldības domes

2015.gada 24.septembra sēdes protokolam Nr.14,52.§



**LATVIJAS REPUBLIKA**

# PRIEKULES NOVADA PAŠVALDĪBAS DOME

Reģistrācijas Nr. 90000031601, Saules iela 1, Priekule, Priekules novads, LV-3434, tālrunis 63461006, fakss 63497937, e-pasts: dome@priekulesnovads.lv

**LĒMUMS**

Priekulē

2015.gada 24.septembrī Nr.14

**52.§**

**Par pašvaldībai piekrītošās zemes vienības ”Vējkalnu Mežs”, Bunkas pag., Priekules nov., reģistrēšanu zemesgrāmatā uz pašvaldības vārda**

Izskatot Bunka pagasta zemes lietu speciālistes Ilzes Lācītes iesniegumu par zemes vienības „Vējkalnu mežs” 28.26 ha lielā platībā, kadastra apzīmējums 6446 006 0109, Bunkas pag., Priekules nov., reģistrēšanu zemesgrāmatā uz pašvaldības vārda. , tiek konstatēts ka:

1. Ar Bunkas pagasta padomes 17.09.2008. sēdes lēmumu, (prot. Nr..11), zemes vienībai „Vējkalnu mežs” 28.26 ha lielā platībā, kadastra apzīmējums 6446 006 0109, ir noteikts statuss- pašvaldībai piekritīgā zeme.

2. 20.02.2007. ir veikta zemesgabala „Vējkalnu mežs” , Bunkas pag., Priekules nov., kadastrālā uzmērīšana. Veicot kadastrālo uzmērīšanu tās platība ir 28,26 ha. Un 23.02.2015. ir veikta meža inventarizācija.

3. Likums “ Par nekustamā īpašuma ierakstīšanu zemesgrāmatās” 8.pants nosaka, ka **“** *Valsts un pašvaldību zeme ierakstāma zemesgrāmatā uz valsts vai attiecīgās pašvaldības vārda, pamatojoties uz dokumentiem, kas norādīti likumā "Par valsts un pašvaldību zemes īpašuma tiesībām un to nostiprināšanu zemesgrāmatās"”*.

Šī likuma **4.2 pantā**  ir noteikts, ka**.** Zemes reformas laikā pašvaldībai piekrīt un uz pašvaldības vārda zemesgrāmatā ierakstāma meža zeme, kura 1940.gada 21.jūlijā piederēja valstij, kuras piederība 1940.gada 21.jūlijā nav konstatēta vai kura 1940.gada 21.jūlijā piederēja fiziskajām un juridiskajām personām, kas par šo zemi saņēmušas kompensāciju vai nav pieprasījušas uz to atjaunot īpašuma tiesības, ja tiek ievēroti visi šādi nosacījumi:

1) zemes nodošana—pieņemšana noformēta ar aktu, pamatojoties uz tiem tiesību aktiem, kuri bija spēkā attiecīgajā laikposmā;

2) zeme atrodas pašvaldības bilancē (grāmatvedības pamatlīdzekļu uzskaitē);

3) zeme atrodas pašvaldības valdījumā, attiecīgais zemes gabals izveidots kā pašvaldībai piekrītošs, un tā platību un konfigurāciju apliecina izraksts no zemes ierīcības projekta;

4) par attiecīgo zemi nepastāv strīds, un to apliecina pašvaldības izsniegta izziņa.

Ņemot vērā iepriekš minēto un pamatojoties uz likuma „Par pašvaldībām” 21.panta pirmās daļas 27.punktu, likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 42.pantu,un atbilstoši Bunkas pagasta teritorijas izmantošanas un apbūves noteikumiem, a**tklāti balsojot** **PAR - 12** deputāti (Vija Jablonska, Inita Rubeze, Inese Kuduma, Rigonda Džeriņa, Vaclovs Kadaģis, Andis Eveliņš, Mārtiņš Mikāls, Ainars Cīrulis, Arta Brauna, Tatjana Ešenvalde, Gražina Ķervija, Ilgonis Šteins); **PRET - nav; ATTURAS - nav;** Priekules novada pašvaldības dome **NOLEMJ**:

1. Ierakstīt zemesgrāmatā uz Priekules novada pašvaldības vārda zemesgabalu “ Vējkalnu mežs”, Bunkas pag., Priekules nov., kadastra numurs 6446 006 0109, 28.26 ha platībā, kas atrodas pašvaldības bilancē un valdījumā, saskaņā ar pielikumu, izkopējamu no Bunkas pagasta kadastra kartes .
2. Uzdot Bunkas pagasta pārvaldes vadītājam E.Dargužim un zemes lietu speciālistei I.Lācītei veikt visas nepieciešamās formalitātes zemesgabala “ Vējkalnu mežs” reģistrēšanai zemesgrāmatā.
3. Izdevumus, kas saistīti ar zemes vienību ierakstīšanu zemesgrāmatā, segt no pašvaldības budžeta līdzekļiem.
4. Kontroli par lēmuma izpildi uzdot izpilddirektoram A.Razmam.

Lēmums izsūtāms:

1 eks. Bunkas pagasta pārvaldei;

1 eks. Zemes lietu speciālistei I.Lācītei.

Pašvaldības domes priekšsēdētāja V.Jablonska

Pielikums

Priekules novada pašvaldības domes

24.09.2015.lēmumam ‘’Par pašvaldībai piekrītošās zemes vienības

”Vējkalnu Mežs”, Bunkas pag., Priekules nov.,reģistrēšanu uz

pašvaldības vārda (protokols Nr.14.,51.§)

